CELEX: 62012CA0190
Language: lv
Date: 2014-04-10 00:00:00
Title: Lieta C-190/12: Tiesas (pirmā palāta) 2014. gada 10. aprīļa spriedums ( Wojewódzki Sąd Administracyjny (Polija) lūgums sniegt prejudiciālu nolēmumu) – Emerging Markets Series of DFA Investment Trust Company / Dyrektor Izby Skarbowej w Bydgoszczy Lūgums sniegt prejudiciālu nolēmumu — Brīvība veikt uzņēmējdarbību — Kapitāla brīva aprite — LESD 63. un 65. pants — Juridisko personu ienākuma nodoklis — Atšķirīga attieksme pret ieguldījumu fondiem rezidentiem un nerezidentiem izmaksātajām dividendēm — Atbrīvojuma no nodokļiem izslēgšana — Nepamatots ierobežojums

10.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 175/5
            
         Tiesas (pirmā palāta) 2014. gada 10. aprīļa spriedums (Wojewódzki Sąd Administracyjny (Polija) lūgums sniegt prejudiciālu nolēmumu) – Emerging Markets Series of DFA Investment Trust Company/Dyrektor Izby Skarbowej w Bydgoszczy
   
   (Lieta C-190/12) (1)
   
   (Lūgums sniegt prejudiciālu nolēmumu - Brīvība veikt uzņēmējdarbību - Kapitāla brīva aprite - LESD 63. un 65. pants - Juridisko personu ienākuma nodoklis - Atšķirīga attieksme pret ieguldījumu fondiem rezidentiem un nerezidentiem izmaksātajām dividendēm - Atbrīvojuma no nodokļiem izslēgšana - Nepamatots ierobežojums)
   2014/C 175/05
   Tiesvedības valoda – poļu
   
      Iesniedzējtiesa
   
   Wojewódzki Sąd Administracyjny
   
      Pamatlietas puses
   
   
      Prasītājs: Emerging Markets Series of DFA Investment Trust Company
   
      Atbildētājs: Dyrektor Izby Skarbowej w Bydgoszczy
   
      Priekšmets
   
   Lūgums sniegt prejudiciālu nolēmumu – Wojewódzki Sad Administracyjny w Bydgoszczy (Polija) – LESD 63. un 65. panta interpretācija – Brīvība veikt uzņēmējdarbību un kapitāla brīva aprite – Nodokļu tiesību akti, saskaņā ar kuriem atbrīvojums no juridisko personu ienākuma nodokļa tiek piemērots dividendēm, ko izmaksā dalībvalstīs reģistrētiem ieguldījumu fondiem, bet tiesības uz šādu atbrīvojumu nav paredzētas trešajās valstīts reģistrētiem ieguldījumu fondiem
   
      Rezolutīvā daļa:
   
   
               1)
            
            
               LESD 63. pants attiecībā uz kapitāla brīvu apriti ir piemērojams tādā situācijā kā pamatlietā, kurā saskaņā ar valsts nodokļu tiesību aktiem atbrīvojums no nodokļiem netiek piemērots dividendēm, kuras šajā dalībvalstī reģistrētas sabiedrības izmaksā trešajā valstī reģistrētam ieguldījumu fondam, turpretī minētajā dalībvalstī reģistrētam ieguldījumu fondam ir tiesības uz šādu atbrīvojumu;
            
         
               2)
            
            
               LESD 63. un 65. pants ir jāinterpretē tādējādi, ka tiem pretrunā ir tādi dalībvalsts nodokļu tiesību akti kā pamatlietā, saskaņā ar kuriem atbrīvojumu no nodokļiem nevar piemērot dividendēm, kuras šajā dalībvalstī reģistrētās sabiedrības izmaksā ieguldījumu fondam, kas atrodas trešajā valstī, ja starp šo dalībvalsti un attiecīgo trešo valsti pastāv savstarpējas administratīvās palīdzības līgumisks pienākums, kas valsts nodokļu iestādēm ļauj pārbaudīt ieguldījumu fonda iespējami iesniegto informāciju. Iesniedzējtiesai pamatlietā ir jāizvērtē, vai šīs sadarbības ietvaros paredzētais informācijas apmaiņas mehānisms faktiski ļauj Polijas nodokļu iestādēm vajadzības gadījumā pārbaudīt Amerikas Savienotajās Valstīs reģistrēto ieguldījumu fondu iesniegto informāciju par to dibināšanas un darbības īstenošanas nosacījumiem, lai noteiktu, vai tie darbojas saskaņā ar Savienības tiesiskajam regulējumam līdzīgu tiesisko regulējumu.
            
         
      (1)  OV C 209, 14.7.2012.